**LITERARNI RAD PREDLOŽEN ZA DRŽAVNU SMOTRU LIDRANO 2018.**

**DEDINO DETINJSTVO**

Moj dedo mi je pripovedal kak je bilo dok je on išel v školu. Škola v koju je išel je denešnji muzej.

Bilo je jako puno đakov v njegovem razredu, a vučitel neje bil baš blag. Normalno je bilo da đaki dobe batine od vučitela dok nesu bili dobri i dok nesu slušali. Dekle su ipak bolše prešle. Prema njema je bil bolši. Dedo je vučil pisati na pločici z pisalicom. Negda je napisal zadaću na pločici i kak se je igral putom, se se je zbrisalo do škole i zadaće više neje bilo. Puno put zadaću neje ni napisal jer je moral delati doma i na polju. Zato je imal puno neopravdani satov. Tak je bilo kod većine đakov.

Ono kaj je mene začudilo je to kaj je moj dedo rekel da je prešel v drugi razred, a da neje znal čitati. Njegovi roditeli, moji prabaka i praded, nesu imali čas za njegovo vučenje. Dok je išel na pašu z kravam, z njem je išla i njegova baka koja mu je tam čitala z čitanke. Tak je on se navčil napamet. Dok ga je vučitel prezval da čita, on je samo gledel v čitanku i se govoril napamet. Vučitel opće neje primetil da on ne zna čitati, već je to svatil tek v drugem razredu dok jemput dedo neje pazil na satu. Vučitel ga je prezval da čita i on je počel z početka, a vučitel je rekel da nastavi čitati tam gdje je drugi đak stal. Onda je vučitel bil jako srdit i dedo je jedva prešel v drugi razred.

Dok je dedo išel v školu, većina dece su bili bokci i nesu bili baš dobro oblečeni, a cipele su jem bile prevelike. Onda su jem roditeli kupovali vekše cipele kaj bi bile za više godin.

Dedo je jako volel nogometa, ali neje imal loptu. Lopte su deca delala od krp i štonfi. Igrački neje bilo nego su se deca igrala skrivača, veriža, grabanca i drugi igri.

Na koncu osnovne škole vučitel je sakojega đaka pital el ide dalje v školu ili ne. Ako su išli dalje, on jem je dal pet, a onema koji su ostali doma delati na zemli, dal je dva ili tri makar su znali za više.

Uglavnom, neje bilo lako dedino detinjstvo, ali on sejeno veli:

„Negda nam je bilo lepše!“

Ena Mlakar, 6. razred